Meteorologii au emis, miercuri, atenţionări Cod Galben de viituri, valabile până joi la ora 8.00.
Bazine hidrografice afectate: Someş, Crasna, Crişul Repede, Crişul Negru, Crişul Alb, Mureş, Timiş, Bârzava, Caraş, Nera, Cerna, Dunăre – afluenţii mici aferenţi sectorului amonte confluenţă cu râul Desnăţui, Desnăţui, Jiu, Olt, Argeş şi Ialomiţa.
„Atenționarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Gorj, Mehedinţi şi Vâlcea”, informează INHGA.